**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2018 M. VASARIO 20 D. SPRENDIMO NR. 5TS-1175 „DĖL 2018 METŲ LAZDIJŲ RAJONO SAVIVALDYBĖS BIUDŽETO PATVIRTINIMO“** **PAKEITIMO**

2018 m. gruodžio 16 d. Nr. 34-1554

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, 51 straipsnio 2 dalimi, 2018 metų Kelių priežiūros ir plėtros programos finansavimo lėšų rezervo valstybės reikmėms, susijusioms su keliais, finansuoti paskirstymo sąrašu, patvirtintu Lietuvos Respublikos Vyriausybės 2018 m. birželio 20 d. nutarimu Nr. 599 „Dėl 2018 metų Kelių priežiūros ir plėtros programos finansavimo lėšų rezervo valstybės reikmėms, susijusioms su keliais, finansuoti paskirstymo“, bei atsižvelgdama į biudžetinių įstaigų ir kitų organizacijų prašymus, Lazdijų rajono savivaldybės taryba n u s p r e n d ž i a:

Pakeisti Lazdijų rajono savivaldybės tarybos 2018 m. vasario 20 d. sprendimą Nr. 5TS-1175 „Dėl 2018 metų Lazdijų rajono savivaldybės biudžeto patvirtinimo“:

1. Pakeisti 1.1 papunktį, vietoje skaičiaus „22385,9“ įrašyti skaičių „22926,4“ ir juo patvirtintas 2018 metų Lazdijų rajono savivaldybės biudžeto pajamas išdėstyti nauja redakcija (pridedama);
2. Pakeisti 1.2 papunktį, vietoje skaičių „24292,8“, „7430,1“ ir „3829,3“ įrašyti skaičius „24833,3“, „7446,4“ ir „4324,9“ ir juo patvirtintus Lazdijų rajono savivaldybės 2018 metų biudžeto asignavimus pagal biudžetines įstaigas, veiklos programas ir finansavimo šaltinius išdėstyti nauja redakcija (pridedama);
3. Pakeisti 1.5 papunkčiu patvirtintą 2017 metų Lazdijų rajono savivaldybės biudžeto nepanaudotos pajamų dalies paskirstymą pagal biudžetines įstaigas, jų veiklos programas ir finansavimo šaltinius ir išdėstyti jį nauja redakcija (pridedama).

Savivaldybės meras

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2018 M. VASARIO 20 D. SPRENDIMO NR. 5TS-1175 „DĖL 2018 METŲ LAZDIJŲ RAJONO SAVIVALDYBĖS BIUDŽETO PATVIRTINIMO“ PAKEITIMO“ PROJEKTO**

**AIŠKINAMASIS RAŠTAS**

2018 m. gruodžio 14 d.

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2018 m. vasario 20 d. sprendimo Nr. 5TS-1175 „Dėl 2018 metų Lazdijų rajono savivaldybės biudžeto patvirtinimo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, 51 straipsnio 2 dalimi, 2018 metų Kelių priežiūros ir plėtros programos finansavimo lėšų rezervo valstybės reikmėms, susijusioms su keliais, finansuoti paskirstymo sąrašu, patvirtintu Lietuvos Respublikos Vyriausybės 2018 m. birželio 20 d. nutarimu Nr. 599 „Dėl 2018 metų Kelių priežiūros ir plėtros programos finansavimo lėšų rezervo valstybės reikmėms, susijusioms su keliais, finansuoti paskirstymo“, bei atsižvelgiant į biudžetinių įstaigų ir kitų organizacijų prašymus***.***

***Šio sprendimo projekto tikslas*** yra padidinti savivaldybės biudžeto pajamas ir asignavimus 540,5 tūkst. eurų.

***PAJAMOS***. Pagal Lietuvos Respublikos 2018 m. valstybės biudžeto ir savivaldybių biudžetų finansinių rodiklių patvirtinimo įstatymo 4 straipsnio 3 punktą, savivaldybių tarybos, atsižvelgdamos į iš valstybės institucijų ir įstaigų gautas dotacijas, įskaitant Europos Sąjungos ir kitos tarptautinės finansinės paramos lėšas, turi atitinkamai patikslinti savo patvirtintus biudžetus. Lazdijų rajono savivaldybės administracijai ir Lazdijų rajono savivaldybės priešgaisrinei tarnybai pateikus informaciją apie tokių lėšų gavimą jų vykdomiems projektams finsansuoti, 171,5 tūkst. eurų yra didinamos savivaldybės biudžeto pajamos Europos Sąjungos finansinės paramos lėšų eilutėje

Lietuvos Respublikos Vyriausybės patvirtintame 2018 metų Kelių priežiūros ir plėtros programos finansavimo lėšų rezervo valstybės reikmėms, susijusioms su keliais, finansuoti paskirstymo sąraše Lazdijų rajono savivaldybei skirti 348,8 tūkst. eurų „Vietinės reikšmės keliui Nr. LZ0929, kuris jungiasi su valstybinės reikšmės rajoniniais keliais Nr. 2523 Janėnai–Meteliai ir Nr. 2514 Verstaminai–Babrauninkai, rekonstruoti“, todėl šia suma didinamos savivaldybės biudžeto pajamos kitų tikslinių dotacijų eilutėje.

Lietuvos aplinkos apsaugos investicijų fondas Lazdijų rajono savivaldybei iš Gaminių ar pakuotės atliekų tvarkymo programos pervedė 0,6 tūkst, o iš Aplinkos apsaugos rėmimo programos – 19,6 tūkst. eurų, todėl savivaldybės biudžeto pajamos 20,2 tūks. eurų yra didinamos kitų tikslinių dotacijų eilutėje.

***IŠLAIDOS***. Pagal Lazdijų rajono savivaldybės administracijos ir Lazdijų rajono savivaldybės priešgaisrinės tarnybos pateiktą informaciją, finansavimo šaltinyje „Europos Sąjungos finansinės paramos lėšos, bendrojo finansavimo lėšos“ tikslinami šių biudžetinių įstaigų asignavimai, atitinkamai 152,2 tūkst. eurų ir 19,3 tūkst. eurų.

Iš valstybės biudžeto gautų dotacijų suma asignavimai didinami Lazdijų rajono savivaldybės administracijai, iš jų 348,8 tūkst. eurų – Vietinio ūkio ir infrastruktūros priežiūros ir plėtros programos priemonei „Vietinių kelių ir gatvių statyba, rekonstrukcija, remontas, priežiūra“ vykdyti, o 20,2 tūkst. eurų – Investicijų programos priemonei „Įgyvendinti ir rengti naujus projektus“ vykdyti.

Pagal asignavimų valdytojų ir kitų subjektų pateiktus prašymus tarp veiklos programų ir priemonių perskirstomos savivaldybės biudžeto lėšos savarankiškoms funkcijoms vykdyti.

Lazdijų rajono savivaldybės administracijos asignavimai ***mažinami*** Aplinkos apsaugos ir teritorijų planavimo programos priemonei „Teritorijų planavimo dokumentų parengimas ir su jais susiję matavimai“ (0,9 tūkst. eurų) ir Investicijų programos priemonei „Finansinių įsipareigojimų vykdymas“ (29,0 tūkst. eurų), o ***didinami*** Investicijų programos priemonei „Įgyvendinti ir rengti naujus projektus“ (17,0 tūkst. eurų), Visuomenės ir asmens sveikatos priežiūros programos priemonei „VšĮ Lazdijų savivaldybės pirminės sveikatos priežiūros centras dalinis finansavimas“ (0,4 tūkst. eurų), Kultūros plėtojimo programos priemonei „Įgyvendinti VšĮ Lazdijų kultūros centro metinį veiklos planą“ (7,4 tūkst. eurų skiriami 4 akordeonams Weltmeister įsigyti), Nevyriausybinių organizacijų rėmimo programos priemonei „Skirti lėšas nevyriausybinių organizacijų projektams bendrafinansuoti, veiklos išlaidoms kompensuoti pagal prašymus“ (4,6 tūkst. eurų, iš jų, 1,0 tūkst. eurų – Krosnos miestelio bendruomenės komiteto projektui „Vaikų dienos centras „Naminukas“ bendrafinansuoti ir 3,6 tūkst. eurų – Lazdijų miesto vietos veiklos grupei Lazdijų miesto vietos plėtros strategijos įgyvendinimui administruoti ir vietos plėtros projektų atrankos kriterijų dokumentacijai parengti bei patalpų komunalinėms išlaidoms padengti).

Lazdijų r. Stebulių mokyklai asignavimus siūloma padidinti 0,5 tūkst. eurų ir juos skirti mokyklinio autobuso kuro išlaidoms iš dalies padengti.

Taip pat, šiuo tarybos sprendimo projektu pagal biudžetinių įstaigų pateiktus preliminarius duomenis apie apskaičiuotas gruodžio mėn. pareigines algas ir priemokas siūloma tarp įstaigų perskirstyti lėšas mokymo reikmėms ir savarankiškoms funkcijoms vykdyti.

***Kaip šiuo metu yra sprendžiami projekte aptarti klausimai***­ – šiuo metu asignavimų valdytojai yra finansuojami pagal patvirtintas sąmatas.

***Kokių pozityvių rezultatų laukiama*** – priėmus šį sprendimo projektą, asignavimų valdytojai įgyvendins priemones pagal aptvirtintus asignavimus.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Finansų skyriaus vedėja Šarūnė Dumbliauskienė.

Finansų skyriaus vedėja Šarūnė Dumbliauskienė